**Πανελλήνια Ένωση Εργαστηριακών Γιατρών Βιοπαθολόγων-Κυτταρολόγων-Παθολογοανατόμων**

**Σύνδεσμος Ελλήνων Ιδιωτών Πυρηνικών Ιατρών**

**Πανελλήνια Ένωση Ελευθεροεπαγγελματιών Ακτινολόγων**



Πανεπιστημίου 56 10678 Αθήνα τηλ: 210 3306487 fax:2103306459 Mail : [**posipy1@gmail.com**](mailto:posipy1@gmail.com)

**Ιστοσελίδα : www.posipy.gr**

Αθήνα 21-08-2020 Α.Π.199

ΠΡΟΣ: Τον Γενικό Διευθυντή του ΕΟΠΥΥ κο Αγγούρη

ΚΟΙΝΟΠΟΙΗΣΗ: 1) Πρόεδρο ΕΟΠΥΥ Κο Πλαγιανάκο

2) Αντιπρόεδρο ΕΟΠΥΥ κα Καρποδίνη

3) Διευθυντή Στρατηγικού Σχεδιασμού κο Ρηγάτο

4) ΗΔΙΚΑ

ΘΕΜΑ: Εκτέλεση παραπεμπτικών από άυλη συνταγογράφηση

Κε Διευθυντά

Με την υπ’ αριθ. 3578 (ΦΕΚ 3234Β / 4-8-20) απόφαση του Υπουργού Υγείας καθιερώθηκε η διαδικασία της άυλης συνταγογράφησης και στις διαγνωστικές εξετάσεις.

Ήδη από την Δευτέρα 17-8-20 ξεκίνησε η **άυλη έκδοση** παραπεμπτικών για διαγνωστικές εξετάσεις από τους κλινικούς γιατρούς μέσω της ΗΔΙΚΑ,

**χωρίς όμως:**

ο ΕΟΠΥΥ να έχει **εκδώσει εγκύκλιο** ή έστω κάποια ανακοίνωση που **να επιβεβαιώνει** την εφαρμογή και να δίδει **οδηγίες** προς τα εργαστήρια για την άυλη εκτέλεση των παραπεμπτικών.

Επίσης στην προσπάθεια συναδέλφων να εκτελέσουν τα άυλα παραπεμπτικά,

διαπίστωσαν ότι δεν υπήρχε καμία πρόνοια εκτέλεσης αυτών καθόσον:

* Δεν είχε διαμορφωθεί καμία ανάλογη πλατφόρμα εκτέλεσης της άυλης συνταγογράφησης.
* Τα άυλα παραπεμπτικά ανασύρονταν και εκτελούνταν κανονικά όπως ακριβώς και τα φυσικά
* Δεν υπήρχε κανένα πεδίο που να διαφοροποιεί την άυλη από την φυσική συνταγογράφηση
* Δεν είχε καν ενεργοποιηθεί καμία διαδικασία λήψης μηνύματος SMS από τον ασθενή, με τον κωδικό εκτέλεσης του άυλου παραπεμπτικού.

Κατόπιν των ανωτέρω καλούμε την διοίκηση του ΕΟΠΥΥ και τις αντίστοιχες διευθύνσεις, να ενεργήσουν άμεσα τόσο για την πλήρη υλοποίηση της άυλης συνταγογράφησης (την οποία ανέκαθεν και στηρίζαμε), όσο και για την άμεση έκδοση εγκυκλίου για την εφαρμογή της εκτέλεσής της.

Η όποια καθυστέρηση απλά ταλαιπωρεί τους ασθενείς, εμπλέκει ασθενείς και εργαστηριακούς γιατρούς σε διαπληκτισμούς και εν τέλει αμαυρώνει την εικόνα του ΕΟΠΥΥ και την διοίκησή του.

Τέλος σας ενημερώνουμε ότι μέχρι την τελική λύση του προβλήματος, θα καλέσουμε τα μέλη μας να μην αποδέχονται την άυλη συνταγογράφηση, παρά μόνο τα φυσικά παραπεμπτικά

Με τιμή

Για το ΔΣ

Ο Πρόεδρος Ο Γεν. Γραμματέας

Θ. Χατζηπαναγιώτου Σπ. Κραμποβίτης